Diari Oficial de la Generalitat Valenciana


Sumari del DOGV 5349, del 19-09-2006 (2006/10059)

RESOLUCIÓ de 20 de juliol de 2006, del conseller de Territori i Habitatge, per a l'aprovació definitiva del projecte de reparcel·lació forçosa del sector Parc Ansaldo de Sant Joan d'Alacant.
----------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5349

Data del DOGV
:   19-09-2006

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2006/10951


Organisme emissor
:   Conselleria de Territori i Habitatge

Tipus de document
:   Resolució

RESOLUCIÓ de 20 de juliol de 2006, del conseller de Territori i Habitatge, per a l'aprovació definitiva del projecte de reparcel·lació forçosa del sector Parc Ansaldo de Sant Joan d'Alacant. [2006/F10640]  
Vista la documentació relativa al projecte de reparcel·lació del sector Parc Ansaldo de Sant Joan d'Alacant, i la proposta de resolució del gerent de l'Institut Valencià d'Habitatge i en consideració als següents   
Antecedents  
Primer. El vigent Pla General d'Ordenació Urbana de Sant Joan d'Alacant va ser aprovat definitivament per la Comissió Territorial d'Urbanisme amb data 27 de setembre de 1989.  
Per Acord de la Comissió Territorial d'Urbanisme en sessió celebrada el dia 3 de maig del 2004 es va informar favorablement l'aprovació definitiva del document d'homologació modificativa amb redelimitació dels sectors 12, 13 i 14 de sòl urbanitzable i Parc Ansaldo de sòl urbà i pla de reforma interior de Parc Ansaldo.  
La Conselleria de Territori i Habitatge, va sol·licitar el corresponent dictamen del Consell Jurídic Consultiu de la Comunitat Valenciana, d'acord amb el que establix l'article 10.8.e) de la Llei 10/1994, de 19 de desembre, de la Generalitat Valenciana, de Creació del Consell Jurídic Consultiu de la Comunitat Valenciana.  
En data 19 de maig de 2005, es va emetre dictamen del Consell Jurídic Consultiu de la Comunitat Valenciana en què es conclou que «l'homologació modificativa del Pla General en l'àmbit dels sectors 12, 13 i 14 de sòl urbanitzable i del sector Parc Ansaldo de sòl urbà i pla de reforma interior sector parc Ansaldo, respecta els estàndards legals mínims d'ordenació, superfície i configuració de les zones verdes».  
Per la Resolució del conseller de Territori i Habitatge de data 15 de juny de 2005, es va aprovar definitivament l'homologació modificativa del Pla General en l'àmbit dels sectors 12, 13 i 14 de sòl urbanitzable i del sector Parc Ansaldo de sòl urbà i pla de reforma interior sector Parc Ansaldo de Sant Joan d'Alacant, i es va publicar en el Butlletí Oficial de la Província d'Alacant número 164, de 21 de juliol de 2005.  
El sector comprén una superfície de 201.965 i limita, pel nord, amb el túnel de l'Autopista del Mediterrani A-7; pel sud, amb l'àrea de repartiment 1 (SUP 12 Cotella); per l'est, amb l'àrea de repartiment 3 (SUP 14 La princesa), i per l'oest, amb l'àrea de repartiment 1 (SUP 13 El Salt).  
D'esta manera es compta amb l'ordenació detallada, conforme exigix l'article 29.1 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.  
Segon. L'Institut Valencià d'Habitatge, SA (IVV, SA) va subscriure, el 16 de desembre del 2002, un conveni de col·laboració amb l'Ajuntament de Sant Joan d'Alacant per a la planificació urbanística, gestió i execució del sector Parc Ansaldo en sòl urbà, junt amb els sectors números 12, 13 i 14 de sòl urbanitzable, comprenent també tal conveni el conjunt d'accions necessàries perquè des del sector públic s'oferisquen parcel·les urbanitzades a preu taxat, destinades a la construcció d'habitatges acollits a algun règim de protecció pública.  
Fent ús de les facultats que l'article 42 de la Llei Reguladora de l'Activitat Urbanística atribuïx a l'administració autonòmica per a elaborar i promoure per execució directa instruments de planejament, bé directament, bé a través d'empreses públiques dependents d'esta, l'Institut Valencià d'Habitatge, SA, com a empresa pública de la Generalitat Valenciana, va redactar el programa d'actuació integrada per gestió directa del sector Parc Ansaldo del Pla General de Sant Joan d'Alacant, que va incorporar, formant part de la seua alternativa tècnica, projecte d'Execució per a la urbanització de l'esmentada unitat d'execució.  
El programa junt amb el projecte d'execució per a la urbanització de l'esmentada unitat d'execució, va ser sotmés a informació pública en virtut de la Resolució del conseller de Territori i Habitatge, de 30 de setembre del 2004, i es va publicar el corresponent anunci en el Diari Oficial de la Generalitat Valenciana número 4.871, de 27 d'octubre del 2004, i en el periòdic Información, de 28 d'octubre de 2004, com també va ser informada favorablement la seua aprovació provisional mitjançant un acord de la Comissió Territorial d'Urbanisme d'Alacant de 3 d'agost de 2005 i es va aprovar definitivament per mitjà de la Resolució del conseller de Territori i Habitatge de 10 d'abril de 2006.  
Tercer. Havent-se posat de manifest en el procés de redacció del projecte de reparcel·lació la dificultat d'efectuar-la, atés que confluïxen un important nombre de propietaris als quals correspondrien unes parcel·les de reduïdes dimensions, existint amb posterioritat la necessitat redacció d'un estudi de detall, ja que l'ordenació ha de ser sempre anterior a la gestió. A més, l'ordenació individualitzada de cada illa tampoc garantiria que el conjunt de totes estes fóra homogeni, es va plantejar la necessitat de redactar una modificació del PRI Parc Ansaldo.  
Per això, la modificació del PRI Parc Ansaldo té com a objectius bàsics: fixar en la seua ordenació la volumetria específica de les edificacions .evitant-se la necessitat de realitzar un estudi de detall de cada illa, al mateix temps que es garantix una ordenació volumètrica coherent per a tot el sector., la creació d'uns nous viaris que fragmenten les grans illes situades al sud i donar continuïtat als espais lliures de la zona verda i el jardí públic, introduint-se també algunes modificacions en les normes urbanístiques inicials del pla de reforma interior.  
La modificació del PRI Parc Ansaldo es va aprovar provisionalment per la Comissió Territorial d'Urbanisme d'Alacant en sessió celebrada el dia 3 d'agost de 2005, i s'aprovà definitivament per Resolució del conseller de Territori i Habitatge de data 16 de desembre de 2005, publicada en el Butlletí Oficial de la Província d'Alacant número 35, de data 11 de febrer de 2006.  
Quart. A l'efecte que tots els terrenys ubicats en el sector Parc Ansaldo adquiriren la condició de solar, d'acord amb el que establix l'article 73 de la Llei Reguladora de l'Activitat Urbanística, i atés que els usos a implantar complixen el planejament reflectit en el PRI Parc Ansaldo i en la seua modificació puntual; es va redactar el corresponent projecte de reparcel·lació del sector Parc Ansaldo a fi de realitzar l'equidistribució de càrregues, regularitzar urbanísticament la configuració de les finques, adjudicar a l'Ajuntament de Sant Joan d'Alacant el dotacional del viari resultant i permutar forçosament les finques originàries dels propietaris per parcel·les edificables segons els seus drets; tot d'acord i atenent el criteri previst en els articles 29,9 i 68 i següents de la Llei Reguladora de l'Activitat Urbanística.  
Cinqué. El projecte de reparcel·lació forçosa va ser sotmés a informació pública per la Resolució del conseller de Territori i Habitatge de data 31 de març de 2005.  
L'anunci d'informació pública va ser degudament publicat en el diari Las Provincias el 13 d'abril de 2005, i en el Diari Oficial de la Generalitat Valenciana número 4.981 de 8 d'abril de 2005. Així mateix, es va remetre notificació individual a tots els afectats i es va aportar un exemplar de la modificació puntual i del projecte de reparcel·lació als servicis tècnics de l'Ajuntament de Sant Joan d'Alacant, per a l'emissió, si és el cas, d'informe sobre este.  
Simultàniament a la publicació en el Diari Oficial de la Generalitat Valenciana, es va sol·licitar al Registre de la Propietat d'Alacant número 5, la pràctica de l'anotació marginal d'iniciació del procediment de reparcel·lació forçosa i expedició del certificat de domini i càrregues respecte de les finques afectades pel projecte, basant-se en allò que s'ha preceptuat en l'article 69,1,B) de la Llei Reguladora de l'Activitat Urbanística; 310 del TR92 i l'article 5.1.del Reial Decret 1093/1997, de 4 de juliol.  
Sisé. Com resultat de l'exposició pública del projecte de reparcel·lació no s'ha emés dictamen per part de l'Ajuntament de Sant Joan d'Alacant, per la qual cosa de conformitat amb l'article 38.2 c) de la Llei Reguladora de l'Activitat Urbanística, la falta d'emissió en el termini d'un mes del dictamen no interromprà la tramitació.  
S'han formulat 12 al·legacions a l'expedient, de les quals tres han sigut extemporànies i que han sigut degudament contestades per mitjà d'informe tècnic que figura en l'expedient, a què ens remetem a fi de la claredat i concisió de la present resolució.  
Fonaments de dret  
I. Per a la tramitació d'actuacions urbanístiques promogudes per l'administració autonòmica per si mateixa o a través d'empreses públiques d'elles dependents, és d'aplicació el que disposen els articles 42 i 43 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, sobre procediments especials per a la formulació de plans i programes d'execució directa a càrrec d'administracions no municipals.  
Quant al procediment, s'ha aplicat la tramitació prevista en l'article 69 de la Llei 6/1994, de la Generalitat Valenciana, Reguladora de l'Activitat Urbanística.  
II. La documentació i el contingut del projecte de reparcel·lació s'ajusten a la normativa continguda en els articles 68, 69 i 70 de la Llei Reguladora de l'Activitat Urbanística, articles 82 i següents del Reial Decret 3.288/1978, de 25 d'agost, pel qual s'aprova el Reglament de Gestió Urbanística, així com el que disposa el Reial Decret 1.093/1977, de 4 de juliol, pel qual s'aproven les Normes Complementàries al Reglament per a l'Execució de la Llei Hipotecària, sobre inscripció en el Registre de la Propietat d'actes de naturalesa urbanística.  
III. Atés que, d'una banda, el contingut de la modificació puntual del pla de reforma interior Parc Ansaldo legitima la present actuació i, per un altre, la totalitat de la documentació integrant del projecte de reparcel·lació constituïx desenvolupament del programa d'actuació integrada, l'aprovació definitiva del projecte de reparcel·lació forçosa del sector estarà supeditada a l'aprovació prèvia definitiva pel conseller de Territori i Habitatge, del programa d'actuació integrada, i de la modificació puntual del pla de reforma interior.   
IV. El conseller de Territori i Habitatge és competent per a aprovar definitivament el projecte de reparcel·lació forçosa basant-se en allò que s'ha disposada en l'article 6.e) del Decret 201/2003 de 3 d'octubre, del Consell de la Generalitat Valenciana, pel qual s'aprova el Reglament dels Òrgans Urbanístics de la Generalitat.  
Vists els preceptes legals citats i la resta de general i pertinent aplicació, resolc:  
Primer  
Aprovar definitivament el projecte de reparcel·lació forçosa del sector Parc Ansaldo de Sant Joan d'Alacant, estimant o desestimant, totalment o parcialment, les al·legacions presentades conforme a l'informe de contestació d'al·legacions al projecte de reparcel·lació que consta en l'expedient.   
Segon  
Notificar esta resolució a tots els interessats en l'expedient, i que una vegada ferma en via administrativa s'inscriga en el Registre de la Propietat d'Alacant número 5, conforme als requisits exigits pel Reial Decret 1.093/1997, de 4 de juliol, pel qual s'aproven les Normes Complementàries al Reglament per a l'Execució de la Llei Hipotecària sobre inscripció en el Registre de la Propietat d'actes de naturalesa urbanística.  
Contra esta resolució, que posa fi a la via administrativa, es podrà interposar potestativament recurs de reposició davant del conseller de Territori i Habitatge, en el termini d'un mes, comptat des de l'endemà a la notificació, de conformitat amb el que establixen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i en l'article 13.4 del Decret 201/2003, de 3 d'octubre, del Consell de la Generalitat, pel qual s'aprova el Reglament d'Òrgans Urbanístics de la Generalitat; o interposar-se directament recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptats des de l'endemà de la notificació o publicació, de conformitat amb el que disposen els articles 10 i 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa. Tot això sense perjuí que puga exercitar qualsevol altre recurs que estime oportú.  
València, 20 de juliol de 2006.. El conseller de Territori i Habitatge: Esteban González Pons.